Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2019/C 306/03)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O ODOBRITVI STANDARDNE SPREMEMBE

„Monferrato“

Referenčna številka: PDO-IT-A1210-AM03

Datum obvestila: 25.6.2019

OPIS ODOBRENIH SPREMEMB IN RAZLOGI ZANJE

1. Uradne spremembe in pojasnila besedila ter vključitev vrste „Monferrato nebbiolo“

Opis in razlogi

Opis: v označbi se navedejo vrste, dodatne specifikacije ali izrazi.

Razlog: uradna sprememba za vključitev seznama vin, da so ta jasno izpostavljena.

Opis: pri vinih Monferrato rosso, dolcetto in freisa se navede „vključno z novello“.

Razlog: uradna sprememba, ki izraža ustaljeno uporabo izraza „novello“.

Spremembi se nanašata na člen 1 specifikacije. Enotni dokument se ne spremeni.

Opis: vključi se nova vrsta „Monferrato nebbiolo“.

Razlog: sprememba je povezana s potrebo po zaščiti sorte nebbiolo, ki je značilna za regijo Piemont in jo od nekdaj pridelujejo na območju proizvodnje Monferrato. Zaradi odlične kakovosti vina, ki se proizvaja na tem območju in se je doslej označevalo izključno kot „Monferrato rosso“ (rdeče), je namen bolje opisati in poudariti to sorto grozdja z novo vrsto, ki nosi njeno ime.

Sprememba se nanaša na oddelek 1.4 enotnega dokumenta in člen 1 specifikacije proizvoda.

2. Vključitev kombinacije sort grozdja za vrsto Monferrato nebbiolo

Opis in razlogi

Opis: vključijo se sorte, ki se uporabljajo za proizvodnjo nove vrste „Monferrato nebbiolo“: od 90 do 100 % sorte nebbiolo ter največ 10 % drugih nearomatičnih sort rdečega grozdja, primernih za gojenje v regiji Piemont.

Razlog: gre za novo vrsto, zato je opisana kombinacija sort grozdja, ki se lahko uporabljajo za njeno proizvodnjo; uporaba sorte nebbiolo, ki v kombinaciji sort jasno prevladuje in dosega do 100 % mešanice, je podprta s tradicijo in dolgoletnim preskušanjem, da bi pridelali visokokakovostna vina.

Sprememba se nanaša na člen 2 specifikacije. Enotni dokument se ne spremeni.

3. Sprememba opisa območja proizvodnje grozdja

Opis in razlogi

Opis: navedejo se različne vrste, ki se proizvajajo, ter ustrezna območja in občine.

Območje proizvodnje se ne spremeni.

Razlog: uradno preoblikovanje besedila, da bi lažje opredelili območje proizvodnje grozdja za vrste, vključene v označbo.

Sprememba se nanaša na oddelek 1.6 enotnega dokumenta in člen [številka manjka] specifikacije proizvoda.

4. Preoblikovanje besedila standardov za pridelavo grozdja ter uvedba največjega donosa grozdja in najmanjšega volumenskega deleža naravnega alkohola za sorto nebbiolo Uporaba presežnih količin

Opis in razlogi

Opis: določijo se tradicionalni pogoji gojenja na območju Monferrato (tla in tekstura, položaj, izpostavljenost, gostota sajenja, oblike gojenja in metode obrezovanja).

Razlog: sprememba za boljšo opredelitev geoloških značilnosti tal in opredeljenih pogojev za gojenje.

Opis: vključita se donos grozdja v tonah na hektar in ustrezen najmanjši volumenski delež naravnega alkohola za novi vrsti „Monferrato“ nebbiolo (9 t/ha in 11,50 vol. %) in „Monferrato“ nebbiolo superiore (8 t/ha in 12,00 vol. %).

Razlog: na podlagi dolgoletnih ugotovitev o sorti vinske trte nebbiolo, ki se goji na območju Monferrato, je bilo mogoče določiti največji donos na hektar in najmanjši delež naravnega alkohola v moštu, kar omogoča, da je grozdje sorte nebbiolo uravnoteženo izraženo v ustreznih vinih.

Spremembe se nanašajo na člen 4 specifikacije in v primeru največjega donosa na oddelek 1.5.2 enotnega dokumenta, specifikacija geoloških značilnosti tal pa se nanaša le na člen 9 specifikacije.

Opis: spremeni se besedilo, ki se nanaša na prekoračitev največjega dovoljenega donosa, ki ga je mogoče razvrstiti kot kontrolirano označbo porekla (DOC), ki ostaja pri 20 %.

Razlog: uradna sprememba.

Opis: namesto „izjemno dobra leta“ se navede „posebno bogata leta“.

Razlog: namen je poudariti, kako pomembne so vremenske razmere za proizvodnjo v posameznem letu.

Spremembi se nanašata na člen 4 specifikacije. Enotni dokument se ne spremeni.

Opis: navedejo se ureditve za uporabo presežkov (20 %) vin z DOC ter vin s kontrolirano in zajamčeno označbo porekla (DOCG) na območju proizvodnje DOC „Monferrato“, pri čemer je zanje na zahtevo združenja za zaščito in po posvetovanju z organizacijami v sektorju potrebna posebna regionalna odobritev.

Razlog: sprememba je povezana s potrebo po ureditvi vhodnih tokov proizvodov, da bi omogočili boljše upravljanje označbe DOC „Monferrato“.

Sprememba se nanaša na člen 4 specifikacije. Enotni dokument se ne spremeni.

5. Specifikacije v zvezi s proizvodnjo in vinifikacijo

Opis in razlogi

Opis: največji donos grozdja/vina je naveden za vse obstoječe vrste ter za novi vrsti „Monferrato“ nebbiolo in „Monferrato“ nebbiolo superiore.

Razlog: prilagoditev besedila, ki se nanaša na omejitve donosa.

Sprememba se nanaša na člen 5 specifikacije in oddelek 1.5.2 enotnega dokumenta.

Opis: preoblikujejo se pravila, ki urejajo morebiten presežek donosa.

Razlog: sprememba se nanaša na poseben opis izgube pravice do uporabe označbe DOC „Monferrato“ za celotno serijo, če ta presega 5 % določenega največjega donosa grozdja/vina.

Sprememba se nanaša na člen 5 specifikacije. Enotni dokument se ne spremeni.

Opis: za novi vrsti „Monferrato“ nebbiolo in „Monferrato“ nebbiolo superiore se uvede obdobje staranja, ki traja 12 mesecev za vrsto „Monferrato“ nebbiolo in najmanj 18 mesecev za vrsto „Monferrato“ nebbiolo superiore, od tega vsaj 6 mesecev v lesenem sodu, izračunano od 1. novembra leta trgatve.

Razlog: na podlagi izvedenih poskusov je bilo ugotovljeno, da se mora vino „Monferrato“ nebbiolo za doseganje optimalne kakovosti starati vsaj 18 mesecev, pri čemer se mora v primeru vrste superiore del tega časa starati v lesenih sodih. To omogoča razvoj organoleptičnih značilnosti tega dragocenega vina ter njegove kompleksne arome, prefinjenosti in popolne uravnoteženosti.

Sprememba se nanaša na člen 5 specifikacije. Enotni dokument se ne spremeni.

6. Spremembe in specifikacije glede značilnosti vina ob porabi ter vključitev vrste Monferrato nebbiolo

Opis in razlogi

Opis: pri vrstah Monferrato rosso, Monferrato dolcetto in Monferrato freisa se navede tudi vrsta novello skupaj z ustreznimi opisi. Ime sorte grozdja cortese se doda vrsti Monferrato casalese.

Razlog: sprememba je povezana z vključitvijo vseh dovoljenih vrst v opis organoleptičnih značilnosti; pri navedbi imena sorte cortese ob geografski označbi „Casalese“ gre za formalni dodatek, saj je ime že navedeno.

Opis: za vrste Monferrato bianco, chiaretto, dolcetto, freisa in casalese cortese se najnižja vsebnost skupnih kislin ob porabi zmanjša za 0,5 g/l.

Razlog: podnebne spremembe in dobe zorenja, ki se pojavljajo v zadnjih letih, ter temperature, ki so višje od običajnih, so povzročile zgodnejše zorenje in fiziološko zmanjšanje vsebnosti skupnih kislin v moštu in s tem v vinu, zaradi česar je bilo treba za ta parameter, določen ob porabi za vključene vrste, znižati najnižjo vrednost v gramih na liter.

Opis: vključijo se značilnosti nove vrste Monferrato nebbiolo ob porabi, vključno z navedbo „superiore“.

Razlog: zaradi vključitve nove vrste vina Monferrato nebbiolo je treba opredeliti kemijske, fizikalne in organoleptične zahteve, ki so značilne za to vino ob porabi. Podatki in opisi, ki so bili skrbno preučeni, se nanašajo na visokokakovostni proizvod s srednjim do dolgim obdobjem staranja v kleti.

Opis: doda se informacija, da imajo lahko vina „Monferrato“ rahel okus po lesu.

Razlog: pojasnilo potrošniku, kaj se lahko zgodi, če se vino hrani v lesenih sodih.

Spremembe se nanašajo na člen 6 specifikacije. Enotni dokument se ne spremeni.

7. Označevanje, označba in predstavitev

Opis in razlogi

Opis: odpravi se prepoved navedbe „superiore“.

Razlog: sprememba je potrebna zaradi vključitve nove vrste Monferrato nebbiolo z navedbo „superiore“.

Opis: odpravi se prepoved uporabe geografskih označb in izraza „vigna“ (vinograd) z ustreznim imenom kraja ali tradicionalnim imenom.

Razlog: prilagoditev v skladu z veljavno zakonodajo.

Opis: boljši opis sklicevanja na geografsko označbo „Casalese“, ki mora biti zapisana s črkami, ki so enako velike ali manjše od črk, uporabljenih za zapis besede „Monferrato“, pri čemer je treba uporabiti isto pisavo, barvo in kolorimetrični indeks.

Razlog: namen spremembe je prilagoditi uporabo imena označbe splošni nacionalni zakonodaji in zakonodaji EU, tako da lahko proizvajalci navedejo sorte grozdja na način, ki ga zahtevajo trgi, zlasti v tujini, kjer so naši sortni proizvodi posebej cenjeni. Odstavek, ki dovoljuje uporabo besede „novello“, se uradno črta, saj je ta že navedena v členih 1 in 6 specifikacije, skupaj z vrstami, za katere se uporablja.

Razlog: prilagoditev v skladu z veljavno zakonodajo.

Opis: za vrsti Monferrato rosso in Monferrato bianco navedba barve na etiketi v skladu z veljavno zakonodajo ni več obvezna.

Razlog: po našem mnenju je primerno proizvajalcu omogočiti, da se lahko sam odloči, ali bo navedel barvo posameznega proizvoda.

Opis: za Monferrato rdeče, belo in freisa se uporabi izraz „vivace“ (živahen).

Razlog: obveščanje potrošnika o značilnostih proizvoda.

Spremembe se nanašajo na člen 7 specifikacije. Enotni dokument se ne spremeni.

8. Posebna pravila za pakiranje

Opis in razlogi

Opis: v specifikacijo se vključi člen, ki določa posode v skladu z veljavno zakonodajo EU in nacionalno zakonodajo. Zlasti je za Monferrato dolcetto, fresia, nebbiolo, casalese cortese, chiaretto ali ciaret dovoljena uporaba steklenic, razen dvolitrskih steklenic in steklenic, manjših od 0,187 litra.

Za nobeno od teh vrst se ne smejo uporabljati kronski zamaški.

Razlog: z vključitvijo zahtev za embalažo so dopolnjene informacije o proizvodih z označbo; zlasti vključitev nekaterih pravil o embalaži in zapiranju omogoča ustrezen odziv na zahteve po novih načinih porabe in na zahteve tujih trgov.

Spremembe se nanašajo na člen 8 specifikacije. Enotni dokument se ne spremeni.

9. Opredelitev geografskega območja

Opis in razlogi

Opis: opisane so značilnosti pokrajine, ki vplivajo na značilnosti vina.

Razlog: navede se, da je lahko velikost območja gojenja nekoliko spremenljiva; hkrati je tlom skupna alkalna apnenčasta matična podlaga z nizko vsebnostjo organskih snovi, kar daje vinu sadno aromo in svež, harmoničen okus.

Sprememba se nanaša na člen 9 specifikacije in oddelek 1.8 enotnega dokumenta.

10. Posodobitev kontaktnih podatkov inšpekcijskega organa

Opis in razlogi

Opis: spremeni se naslov nadzornega organa „Valoritalia“.

Razlog: uradna prilagoditev.

Sprememba se nanaša na člen 9 specifikacije. Enotni dokument se ne spremeni.

ENOTNI DOKUMENT

1. Ime proizvoda

„Monferrato“

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Opis vina

Monferrato rosso (rdeče), vključno z novello

Barva: rubinasto rdeča, včasih z nadihom vijolične.

Aroma: vinska, prijetna, sadna, dolgotrajna.

Okus: svež, suh, harmoničen, včasih živahen.

Najmanjši volumenski delež skupnega alkohola: 11,00 %.

Najmanjši ekstrakt brez sladkorja: 20 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Monferrato bianco (belo)

Barva: slamnato rumena.

Aroma: izrazita, intenzivna, prijetna.

Okus: svež, suh, včasih živahen.

Najmanjši volumenski delež skupnega alkohola: 10,00 %.

Najmanjši ekstrakt brez sladkorja: 15 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Monferrato chiaretto ali ciaret

Barva: rožnata ali svetlo rubinasto rdeča.

Aroma: vinska, nežna, prijetna.

Okus: suh in harmoničen.

Najmanjši volumenski delež skupnega alkohola: 10,50 %.

Najmanjši ekstrakt brez sladkorja: 17 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Monferrato dolcetto, vključno z novello

Barva: rubinasto rdeča, včasih z nadihom vijolične.

Aroma: vinska, prijetna, sadna, dolgotrajna.

Okus: suh, prijetno grenkast z dokaj dobrim telesom, harmoničen.

Najmanjši volumenski delež skupnega alkohola: 11,00 %.

Najmanjši ekstrakt brez sladkorja: 21 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Monferrato freisa

Barva: rubinasto rdeča, včasih prehaja v granatno.

Aroma: izrazita, nežna.

Okus: suh in srednje sladek, nekoliko grenkast, včasih živahen.

Najmanjši volumenski delež skupnega alkohola: 11,00 %.

Najmanjši ekstrakt brez sladkorja: 20 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Monferrato freisa novello

Barva: rubinasto rdeča, včasih z nadihom vijolične.

Aroma: sadna, dolgotrajna.

Okus: harmoničen, svež.

Najmanjši volumenski delež skupnega alkohola: 11,00 %.

Najmanjši ekstrakt brez sladkorja: 20 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin Najvišja vsebnost hlapnih kislin (v miliekvivalentih na liter) 4,5 grama na liter, izraženega kot vinska kislina Najvišja vsebnost skupnega žveplovega dioksida (v miligramih na liter)

Monferrato casalese cortese

Barva: svetlo slamnato rumena, včasih prehaja v zelenkasto.

Aroma: izrazita, nežna, zelo rahla, vendar dolgotrajna.

Okus: suh, harmoničen, polnega telesa, prijetno grenkast.

Najmanjši volumenski delež skupnega alkohola: 10,50 %.

Najmanjši ekstrakt brez sladkorja: 15 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 5,0 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Monferrato nebbiolo in Monferrato nebbiolo superiore

Barva: rubinasto rdeča, s staranjem prehaja v granatno.

Aroma: sadna in izrazita.

Okus: suh, harmoničen, izrazit.

Najmanjši volumenski delež skupnega alkohola: 12,00 %; z navedbo „superiore“: 12,50 %.

Najmanjši ekstrakt brez sladkorja: 21 g/l; z navedbo „superiore“: 22 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

5. Enološki postopki

(a) Osnovni enološki postopki

Noben

(b) Največji donosi

Monferrato rosso, vključno z novello, bianco, chiaretto ali ciaret

77 hektolitrov na hektar

Monferrato dolcetto

63 hektolitrov na hektar

Monferrato freisa, vključno z novello

66,50 hektolitra na hektar

Monferrato casalese cortese

70 hektolitrov na hektar

Monferrato nebbiolo

63 hektolitrov na hektar

Monferrato nebbiolo superiore

56 hektolitrov na hektar

6. Razmejeno geografsko območje

Grozdje za proizvodnjo vin, primernih za označevanje s kontrolirano označbo porekla (DOC) „Monferrato“ bianco (belo), „Monferrato“ rosso (rdeče), „Monferrato“ chiaretto ali ciaret, „Monferrato“ dolcetto, „Monferrato“ freisa ali „Monferrato“ nebbiolo, mora biti pridelano na naslednjih območjih:

pokrajina Alessandria:

celotno ozemlje naslednjih občin: Acqui Terme, Alfiano, Natta, Alice Bel Colle, Altavilla Monferrato, Basaluzzo, Bassignana, Belforte Monferrato, Bergamasco, Bistagno, Borgoratto Alessandrino, Bosio, Camagna, Camino, Capriata d’Orba, Carentino, Carpeneto, Carrosio, Cartosio, Casaleggio Boiro, Casale Monferrato, Cassine, Cassinelle, Castelletto d’Erro, Castelletto d’Orba, Castelletto Merli, Castelletto Monferrato, Castelnuovo Bormida, Cavatore, Cellamonte, Cereseto, Cerrina, Coniolo, Conzano, Cremolino, Cuccaro Monferrato, Denice, Francavilla Bisio, Frascaro, Frassinello Monferrato, Fubine, Gabiano, Gamalero, Gavi, Grognardo, Lerma, Lu, Malvicino, Masio, Melazzo, Merana, Mirabello Monferrato, Molare, Mombello Monferrato, Moncestino, Montaldeo, Montaldo Bormida, Montecastello, Montechiaro d’Acqui, Morbello, Mornese, Morsasco, Murisengo, Novi Ligure, Occimiano, Odalengo Grande, Odalengo Piccolo, Olivola, Orsara Bormida, Ottiglio Monferrato, Ovada, Ozzano, Pareto, Parodi Ligure, Pasturana, Pecetto di Valenza, Pietra Marazzi, Pomaro Monferrato, Pontestura, Ponti, Ponzano, Ponzone, Prasco, Predosa, Quargnento, Ricaldone, Rivalta Bormida, Rivarone, Roccagrimalda, Rosignano Monferrato, Sala Monferrato, San Cristoforo, San Giorgio Monferrato, San Salvatore Monferrato, Serralunga di Crea, Serravalle Scrivia, Sezzadio, Silvano d’Orba, Solonghello, Spigno Monferrato, Strevi, Tagliolo Monferrato, Tassarolo, Terruggia, Terzo, Treville, Trisobbio, Valenza Po, Vignale Monferrato, Villadeati, Villamiroglio, Visone;

pokrajina Asti:

celotno ozemlje naslednjih občin: Agliano, Albugnano, Antignano, Aramengo, Asti, Azzano d’Asti, Baldichieri d’Asti, Belveglio, Berzano San Pietro, Bruno, Bubbio, Buttigliera d’Asti, Calamandrana, Calliano, Calosso, Camerano Casasco, Canelli, Cantarana, Capriglio, Casorzo, Cassinasco, Castagnole Lanze, Castagnole Monferrato, Castel Boglione, Castell’Alfero, Castellero, Castelletto Molina, Castello d’Annone, Castelnuovo Belbo, Castelnuovo Calcea, Castelnuovo Don Bosco, Castel Rocchero, Celle Enomondo, Cerreto d’Asti, Cerro Tanaro, Cessole, Chiusano d’Asti, Cinaglio, Cisterna d’Asti, Coazzolo, Cocconato, Colcavagno, Corsione, Cortandone, Cortanze, Cortazzone, Cortiglione, Cossombrato, Costigliole d’Asti, Cunico, Dusino San Michele, Ferrere, Fontanile, Frinco, Grana, Grazzano Badoglio, Incisa Scapaccino, Isola d’Asti, Loazzolo, Maranzana, Maretto, Moasca, Mombaldone, Mombaruzzo, Mombercelli, Monale, Monastero Bormida, Moncalvo, Moncucco Torinese, Mongardino, Montabone, Montafia, Montaldo Scarampi, Montechiaro d’Asti, Montegrosso d’Asti, Montemagno, Montiglio, Moransengo, Nizza Monferrato, Olmo Gentile, Passerano Marmorito, Penango, Piea, Pino d’Asti, Piova' Massaia, Portacomaro, Quaranti, Refrancore, Revigliasco d’Asti, Roatto, Robella, Rocca d’Arazzo, Roccaverano, Rocchetta Palafea, Rocchetta Tanaro, San Damiano d’Asti, San Giorgio Scarampi, San Martino Alfieri, San Marzano Oliveto, San Paolo Solbrito, Scandeluzza, Scurzolengo, Serole, Sessame, Settime, Soglio, Tigliole, Tonco, Tonengo, Vaglio Serra, Valfenera, Vesime, Viale, Viarigi, Vigliano d’Asti, Villafranca d’Asti, Villa San Secondo, Vinchio.

Grozdje za proizvodnjo vin, primernih za označevanje s kontrolirano označbo porekla „Monferrato“ casalese cortese, mora biti pridelano na naslednjih območjih:

„Monferrato“ casalese:

pokrajina Alessandria: celotno ozemlje naslednjih občin: Alfiano Natta, Altavilla Monferrato, Bosio, Camagna, Camino, Casale Monferrato, Castelletto Merli, Cellamonte, Cereseto, Cerrina, Coniolo, Conzano, Cuccaro, Frassinello Monferrato, Gabiano, Lu Monferrato, Mombello Monferrato, Moncestino, Murisengo, Odalengo Grande, Odalengo Piccolo, Olivola, Ottiglio Monferrato, Ozzano, Parodi, Pontestura, Ponzano, Rosignano Monferrato, Sala Monferrato, San Cristoforo, San Giorgio Monferrato, San Salvatore, Serralunga di Crea, Solonghello, Terruggia, Treville, Vignale Monferrato, Villadeati, Villamiroglio.

7. Glavne sorte vinske trte

Timorasso B.

Quagliano N.

Riesling italico B. – riesling

Riesling renano B. – riesling

Rossese bianco B.

Ruchè N.

Vespolina N.

Ancellotta N.

Bonarda N.

Ciliegiolo N.

Cortese B.

Croatina N.

Dolcetto N.

Gamba rossa N.

Manzoni bianco B.

Nebbiolo N.

Pinot nero N.

Sangiovese N.

Sauvignon B.

Sylvaner verde B.

Syrah N.

Uva rara N.

Uvalino N.

Viogner B.

Slarina N.

Teroldego N.

Cabernet franc N. – cabernet

Cabernet sauvignon N. – cabernet

Albarossa N.

Arneis B.

Avana' N.

Averengo N.

Pelaverga N. – cari N.

Pelaverga piccolo N. – pelaverga

Petit verdot N

Plassa N.

Merlot N.

Nascetta B.

Ner d’Ala N.

Neretta cuneese N.

Neretto di Bairo N. – neretto

Freisa N.

Grignolino N.

Lambrusca di Alessandria N. – lambrusca

Chatus N.

Cornarea N.

Durasa N.

Erbaluce B.

Favorita B.

Baratuciàt B.

Barbera bianca B.

Barbera N.

Becuet N.

Bussanello B.

Pinot bianco B.

Pinot grigio

8. Opis povezave

Monferrato DOC

A) Podrobnosti o geografskem območju

Monferrato je zgodovinska regija v deželi Piemont. Večji del njenega ozemlja, ki je skoraj v celoti gričevnato, leži v pokrajinah Alessandria in Asti ter se razteza proti jugu od desnega brega reke Pad proti predgorju Ligurskih Apeninov na meji s pokrajino Genova in pokrajino Savona. Ker je to območje gričevnato, je posebej primerno za vinogradništvo, zato se tam gojijo in proizvajajo različne vrste grozdja, iz katerih se prideluje veliko belih in rdečih vin. V primeru generičnih rdečih in belih vrst se kombinacija sort grozdja sestavlja iz vseh odobrenih sort vinske trte, pri čemer se proizvajajo različne vrste vina: rosso (rdeče), bianco (belo), chiaretto ali ciaret, dolcetto, freisa in casalese cortese.

B) Podrobnosti o kakovosti ali značilnostih proizvoda, ki so bistveno ali izključno posledica geografskega okolja

Matična podlaga je apnenčasta, alkalna, s sorazmerno nizko vsebnostjo hranilnih snovi, spremenljivo teksturo v različnih kombinacijah gline, melja in peska, značilnih za tla na območju proizvodnje, ter je bogata s sadnimi notami, ki jih zagotavlja ta posebni „terroir“.

C) Opis vzročne zveze med vidiki iz točke (A) in vidiki iz točke (B)

Ta kontrolirana označba porekla (DOC) omogoča najboljšo možno uporabo grozdja brez nepotrebne togosti, z diverzifikacijo vin na podlagi izbire grozdja in povpraševanja na trgu. S tem je omogočeno enološko preskušanje, ki presega tradicijo in omogoča proizvodnjo novih, pogosto vrhunskih vin, ki nastanejo z mešanjem lokalnih sort grozdja z mednarodnimi sortami.

Za Monferrato rosso (rdeče) se najpogosteje uporabljata avtohtoni sorti barbera in nebbiolo; najpogostejše mednarodne sorte so cabernet sauvignon, merlot in pinot nero. Monferrato bianco (belo) se proizvaja iz avtohtonih sort cortese in favorita, ki se mešata z mednarodnima sortama chardonnay in sauvignon.

9. Bistveni dodatni pogoji (pakiranje, označevanje, ostale zahteve)

Pravni okvir:

nacionalna zakonodaja

Vrsta dodatnega pogoja:

dodatne določbe o označevanju

Opis pogoja:

Opis in predstavitev morata vključevati dodatno geografsko označbo „Casalese“, zapisano z velikostjo pisave, ki je manjša ali enaka kot velikost pisave, uporabljene za navedbo označbe „Monferrato“. Pisava, barva in kolorimetrični indeks morajo biti enaki.

Poleg tega je na etiketi vin z označbo porekla „Monferrato“ bianco, „Monferrato“ rosso in „Monferrato“ freisa dovoljeno uporabljati izraz „vivace“ (živahen).

Povezava na specifikacijo proizvoda

https://www.politicheagricole.it/flex/cm/pages/ServeBLOB.php/L/IT/IDPagina/14109

(1) UL L 9, 11.1.2019, str. 2.